USB zibatmiņa

Pielietošana

Galvenais USB zibatmiņas mērķis un pielietojums ir informācijas, jeb datņu uzglabāšana, pārvietošana un to apmaiņa, kā arī rezerves kopiju uzglabāšana un operētājsistēmas instalēšana un palaišana, izmantojot (LiveUSB).

Apjoms

Viss ir atkarīgs no tā, kam zibatmiņa ir vajadzīga. Pašlaik lielākais atmiņas daudzums ir 1 TB . Visvairāk sastopamās zibatmiņas ir ar 4 GB un 8 GB atmiņas daudzumu.

Ražotāji

Mūsdienās pazīstamākie USB zibatmiņu ražotāji ir Kingston, Transcend un Sandisk.

Lasīšanas ātrums

Lasīšanas ātrumam labprāt vajag būt labāk vidējam vai augstam, ja jums ir svarīgs jūsu laiks, un jūs gatavojaties skatīt liela izmēra failus.

Ierakstīšanas ātrums

Ļoti īss laiks - parasti tādas zibatmiņas ir atzīmētas kā "High-speed". Zibatmiņas cena ir proporcionāla tās ātrumam, jo īpaši ierakstīšanas ātrumam. Jūs varat apmierināties ar mīnusu, piemēram kā zems ierakstīšanas ātrums, taču tas cena bus mazāka. Lai salīdzinātu zibatmiņas ātrumu pētām testa rezultātus! Liela apjoma un maza ātruma zibatmiņas, labāk nepirkt.

Izmērs

Bieži klēpjdatoros USB kopnes atrodas pārāk tuvu viena otrai, tāpēc maza izmēra zibatmiņas būs ļoti noderīgas.

Krāsa

Šeit viss ir saprotams. Bieži vien ražotāji izlaiž vienu modeli dažādās krāsās.

Korpuss

Standarts - tas ir plastikas korpuss. Bieži sastopamas zibatmiņas ar metāla korpusu, koka utt.
Ka arī zibatmiņas var būt ar gumijas korpusu, kurš ir ūdens un putekļu izturīgs.
Avots

Pakaļdarinājumi

Pakaļdarinājumu zibatmiņas dažreiz tiek pārdotas tā, it kā tajās būtu vairāk atmiņas, nekā ir īstenībā. Šīs zibatmiņas parasti uzrāda lielāku brīvās atmiņas apjomu, nekā ir īstenībā (piemēram, 2 GB zibatmiņa tiek pārdota kā 8 GB zibatmiņa). Pieslēdzot šādu zibatmiņu pie datora, tā uzrāda to brīvās atmiņas apjomu, kāds tika uzrādīts uz iepakojumā, bet ierakstot datus šādā zibatmiņā, tā uzrāda, ka datus ierakstīt neizdevās, vai arī zibatmiņa pārstāj darboties,kā arī ir gadījumi kad esošie dati pazūd, lai atbrīvotu vietu jauniem datiem. Mūsdienās ir izstrādātas programmas, lai pārbaudītu, vai esošā zibatmiņa ir modificēta. Dažos gadījumos var atjaunot šīs ierīces, nodzēšot modificēto informāciju, un turpmāk izmantot šīs zibatmiņas kā nemodificētās.

Ilgmūžība

Zibatmiņas kontakti pamazām mehāniski bojājas.
 
Informācija zibatmiņā var autonomi uzglabāties vismaz 10 gadus , taču pēc tāda laika ierīce būs jau novecojusi. SLС atmiņai var veikt aptuveni 100 000 ierakstīšanas-dzēšanas ciklus. Citiem vārdiem sakot, ja dienā to pārrakstīs 10 reizes, tā darbosies apmēram 27,5 gadus. Dažas kompānijas savai produkcijai dod mūža garantiju. Bieži izmanto MLC, kuras pietiek 10 000 cikliem. Kopējā zibatmiņas efektivitāte ir atkarīga no ciklu skaita un arī no tā, cik bieži tā tiek lietota.

Aizsardzība

Zibatmiņa - mūsdienās viena no visizplatītākajiem datu nesējiem. Caur zibatmiņu mūsdienās izplatās liels datorvīrusu daudzums. Mums nepieciešams aizsargāt savu datoru no šiem kaitīgajiem datorvīrusiem. Viens no problēmas risinājumiem ir brīdinājums t.i. nepieciešams atslēgt automātiskās ielādes procesu. Nākamais risinājums - izmantot vairākus antivīrusus, kā arī izmantot zibatmiņas ar pirkstu nospiedumu atpazīšanas funkciju, kā arī izmantot zibatmiņas, kurām ir uzstādīta aizsardzība no datu pārrakstīšanas. Visefektīvākais aizsardzības veids no datorvīrusiem ir datņu sistēmas NTFS ar iepriekš izveidotiem katalogiem, kuros varēs ierakstīt failus, kā arī aizsargāt zibatmiņu no modificēšanas.
Ievērojot visus šos drošības pasākumus, nevaram garantēt pilnu drošību, jo zibatmiņas lietotājam pašam jārūpējas par datu drošību (nevajag lejuplādēt datnes no aizdomīgām tīmekļa vietnēm, zibatmiņām, diskiem).